Да таго ж, прыязджаючы на любы турнір па каратэ, у тым ліку і на гэты, я сустракаю сваіх таварышаў, з якімі калісьці разам трэніраваўся. І гэта таксама дае масу пазітыўных эмоцый. Мы размаўляем паміж сабою. Спорт – гэта не толькі паказаны вынік, але яшчэ і элемент зносін. Сустракаючыся з калегамі, мы дзелімся сваімі ўражаннямі, думкамі наконт развіцця каратэ і пра чалавечыя ўзаемаадносіны наогул. Турніры прыносяць карысць не толькі спартсменам, але і трэнерам, і суддзям. Трэба падтрымліваць зносіны, трэба выязджаць на спаборніцтвы – і заўсёды рухацца наперад.